钦定古今图书集成/历象汇编/乾象典/第029卷 > 《张子正蒙》 > 《参两篇》
## 钦定古今图书集成/历象汇编/乾象典/第029卷 > 《张子正蒙》 > 《参两篇》

日质本阴，月质本阳，故于朔望之际，精魄反交，则光
为之食矣。

《亏盈法》：月于人为近，日远在外，故月受日光，常在于
外。人视其终初如钩之曲，及其中天也，如半璧然。此
亏盈之验也。

月所位者阳，故受日之光，不受日之精，相望中弦则
光为之食，精之不可以二也。